স্টাফ রিপোর্টার, দিনাজপুর ঃ দিনাজপুরে সড়ক দুর্ঘটনায় একজন বাস হেলপার নিহত হয়েছে। শনিবার পঞ্চগড় দেবীগঞ্জগামী গীতাঞ্জলি পরিবহন বীরগঞ্জ পৌর শহরের ঝাড়বাড়ী বাসস্ট্যান্ডে যাত্রী উঠা-নামা করার সময় বাসের হেলপার দিনাজপুর সদর উপজেলা নিমনগর বালুবাড়ী এলাকার জমির উদ্দীন (৩০) বাসের নিচে পড়ে যায়। ফলে বাসের চাকায় পিষ্ট হয়ে ঘটনাস্থলেই জমির নিহত হয়। পুলিশ বাসটিসহ চালক মনোয়ার হোসেনকে আটক করে। বীরগঞ্জ থানায় একটি মামলা দায়ের করা হয়েছে।